OpenLLM-France/wikimedia huggingface dataset:
# Oræsonou hac an Hymnou propr eus ar Sænt

| ◄ Gousperou Nedelec hac ar Goueliou varlec’h | Oræsonou hac an Hymnou propr eus ar Sænt | Evit Goueliou mis Guenver ► |
Propr, pere a lavar hor mam santel an Ilis d’ar goueliou principal a vez a-hed ar bloaz ; hac a ellot da lavaret ive ganti en commançamant an Oferen d’ar c’henta Dominus vobiscum, hac en fim ar Gousperou goude Magnifïcat er memes goueliou.
MAr guerru nicun eus ar goueliou-ma da Sul, e vezo grét na mui na mæs ofiç ar gouel, ha non-pas hini ar Sul, eus a behini e reot memor epquen o lavaret oræson ar Sul varlerc’h oræson ar gouel, nemet erruout a raë ar gouel da ur Sul privilejiet bennac, evel ma’z eo an tri Sul dirac demerc’her al Ludu, ar Suliou eus an Azvent hac eus ar C’hoaraïs, Pasq, Casimodo, Pantecost hac an Dreindet, en deiziou-ma ne vez great ofiç gouel ebet, nemet gouel ar Patron pe an Dedy eus an Ilis propr ve ; ha c’hoaz ne reer quet ofiç ar gouel-se quen nebeut mar guerru er Sul auenta eus an Azvént hac eus ar C’hoaraïs, pe dissul ar Bassion, pe dissul Bleuniou pe en sizun Phasq, pe dissul ar C’hasimodo, p’en eizvet ar Pantecost, pe dissul an Dreindet ; en deiziou-ma oll, pessort gouel bennac a ouffe erruout, ne vez quet great he ofiç, mæs differet vez da un devez-all bennac hac a ve diangaich. Ama e reer mantion eus a gals a c’houeliou, peguement-bennac na d’int quet, berset, abalamour ma’z int conside[ra]bl etouez ar bobl.
# Oræsonou an Ilis evit saludi ar groas

| ◄ Instruction evit derguener ar Groas | Oræsonou an Ilis evit saludi ar groas | Cantic var maro Jesus-Christ er groas ► |
| ADoramus te, Christe, et benedicimus tibi, quia per sanctam crucem tuam redemisti mundum. Per signum crucis de inimicis nostris libera nos, Deus noster. V/. Omnis terra adoret te et psallat tibi. R/. Psalmum dicat nomini tuo, Domine. Oremus. Perpetuâ nos, quæsumus, Domine , pace custodi, quos per lignum sanctæ crucis redi- | O Jesus-Christ hon Redamtor, M’ho trugareca hac hoc’h ador, Abalamour m’hoc’h eus prenet Dre voyen ho croas sacr ar bet. Plijet gueneoc’h, o va Doue ! Hon delivra bepret ive Diouz hon adversourien gruel Dre ar sin eus ar groas santel. Ra viot, Autrou, adoret Gant quement den a so er bet, Ha quement so var an douar Ra rento deoc’h enor ha gloar. Ra vezo canet en peb bro Deoc’h, va Jesus, ha d’hoc’h hano Canticou a bep meuleudi Er guel eus ar grucifi. P’hoc’h eus priset, o va Jesus ! Dre’r c’hoad eus argroas precius |
| Hon redima, ni ho supli En peoc’h ato d’ho c’honservi. Evelse bezet grêt. | mere dignatus es. Amen. |
# Oræsonou ar Suliou varlec’h Pasc

| ◄ Ar pros Victimæ Pascali laudes, evit Pasc | Oræsonou ar Suliou varlec’h Pasc | Oræsonou ar Rogationou hac ar Iaou-Basq ► |
| O Va Doue oll-galloudec, grit deomp ar c’hraç, ni ho supli, goude ma hon eus echuet ar solennite a voueliou Pasq, da gonservi ato ar speret hac ar profit anezo en oll actionou hac en oll gomportamant eus hor buez ; Dre verit hon Autrou ho Map, etc. | PRæsta, quæsumus, omnipotens Deus, ut qui paschalia festa peregimus, hæc, te largiente, moribus et vitâ teneamus. Per Dominum nostrum Jesum-Christum. |
| O Va Doue, pehini dre an humilite eus ho Map quer hoc’h eus savet ar bed en he sa goude ma oa couezet, plijet gueneoc’h accordi ar joa perpetuel d’ho pobl fidel, evit ma reot ar c’hraç d’ar re pere hoc’h eus ampechet na gouezent er maro eternel, da jouissa eus an eürusdet eternel ive ; Dre verit ho memes Map unic Jesus-Christ, etc. | DEus, qui in Filii tui humilitate jacentem mundum erexisti ; fidelibus tuis perpetuam concede lætitiam ; ut quos perpetuæ mortis eripuisti casibus, gaudiis facias sempiternis perfrui. Per eumdem Dominum, etc. |
| O Va Doue, pehini a zisquez ar sclerijen eus ho guirionez d’ar re so faziet divar an hent mad, evit ma c’hallint distrei en hent a justiç hac a santelez ; plijet gueneoc’h reï ar c’hraç da guement a zoug ar galite a gristenien da renonç da guement tra so control d’an hano-se, ha da bratica quement so conform dezan ; Dre verit, etc. | DEus, qui errantibus, ut in viam possint redire justitiæ, veritatis tuæ lumen ostendis : da cunctis qui christianâ professione censentur, et illa respuere quæ huic inimica sunt nomini, ea quæ sunt apta sectari. Per Dominum nostrum Jesum-Christum Filium tuum, etc. Amen. |
| DEus , qui fidelium mentes unius efficis voluntaris ; da populis tuis id amare quod præcipis, id desiderare quod promittis, ut inter mundanas varietates, ibi nostra fixa sint corda, ubi vera sunt gaudia. Per Dominum, etc. Amen. | O Va Doue, pehini a zeu di unissa sperejou ar gristenien fidel en ur memes volontez, plijet gueneoc’h rei d’ho pobl ar c’hraç da garet ar pez a c’hourc’hemennit ha da zesirout ar pez a brometit, evit d’ar fin etouez ar chenjamanchou eus a draou ar bed, ma chomo bepret hor c’halonou ferm, eleac’h ma en em guef ar guir joa ; Dre verit hon Autrou, etc. |
| DEus, à quo bona cuncta procedunt, largire supplicibus tuis ut cogitemus, te inspirante, quæ recta sunt, et te gubernante, eadem faciamus. Per. | O Va Doue , digant pehini e teu quement so a vad, ni a offr deoc’h hor pedennou humbl, evit ma piijo gueneoc’h inspira deomp sonjesonou santel, ha reï deomp ar c’hraç d’ho lacât en pratic ; Dre verit hon Autrou, etc. |
# Oræson en enor d’ar pemp gouli ha d’ar seiz gleze

| ◄ Resination da volontez Doue en ho afflictionou | Oræson en enor d’ar pemp gouli ha d’ar seiz gleze | Pedennou quent ha goude ar repas ► |
HAc a ve mad da lavaret bemdez diouz ar mintin, varlerc’h ar seiz Pater hac Ave, en enor d’ar pemp gouli eus hor Salver, ha d’ar seiz cleze a gueuz eus he Vam ar Verc’hes, evit en em recommandi dezi ha d’he Map quer var ben heur eus hor maro.
Chetu amâ ar seiz cleze a gueuz-se pere ho deveus bet treuzet calon ar Verc’hes, o consideri ar bersecutionou en deveus bet souffret ne Map Jesus. Da guenta, pa glevas ar Verc’hes gant an den santel Simeon o presanti he Map en templ, penaus e vise treuset he ene gant calsa nec’hamant var he sujet, abalamour d’ar bersecutionou a zliet da ober dezan. D’an eil, pa rencas tec’het gantâ en Egypt a hed nôz araoc ar roue Herodes pehini er c’hlaquas da lasa. D’an drede, pa ziancas he Map diganti en templ en spaç a zri dez ma oue oc’h he glasq. D’ar pevare, pa rencontras he Map o touguen he groas da venez Calvar. D’ar pempet, pa er guelas crucifiet hac o vervel er groas en creis etre daou laër. D’ar c’huec’hvet, pa oue disquennet eus ar groas dezi var he barlen he gorf sacr en ur stad quer pitoyabl. D[’]ar seizvet, pa oue sebeliet ha lequeet er bez. Var ton, Vexilla Regis, ec’h aller cana an oræson-mâ.
| ME ho salud, o pemp gouli ! Gant ur c’hoant bras d’hoc’h enori : Ra vezo scrifet em c’halon Jesus hac he oll bassion. O va Salver, me ho supli, Dre veritou ho pemp gouli, Ho pêt truez ouz va ene Pa’z aï dirac ho majeste. Abarz mervel, o va Jesus ! Gant ar goat sacr ha precius Hoc’h eus bet anezo scuillet, Ma goalc’hit neat diouz peb pec’het. Grit d’in ar c’hraç hivisiquen | Da ober ur guir binijen, Ha roït d’in var [va] fassion Ur guir gueuz ha contrition. Ha c’houi, Guerc’hes, me ho supli, Dre ho clac’har o contempli Ar gouliou eus ho Map quer, Besit favorabl e[m] c’henver. Dre veritou ar seiz cleze, Pere a dreuzas hoc’h ene, O velet dezan cals a boan, Asistit var va zremenvan. Hac evel m’hoc’h eus recevet. He gorf eus ar groas disquennet, Recevit neuse va ene Ha presantit hi da Zoue. |
* ↑ Moullet : ar.
* ↑ Moullet : en.
# Oræson universel evit goulen ar pez a so requis

| ◄ Oræson evit obteni ur maro mad ha santel | Oræson universel evit goulen ar pez a so requis | Avertissamant evit ar seiz Salm ► |
VA Doue, me a gred enoc’h, mæs creaït va feiz ; me a esper enoc’h, mæs assurit va esperanç ; me ho car, mæs cresguit va c’harantez ; regreti a ran va fec’hejou, mæs augmanti va regred. Me hoc’h ador evel ma c’henta princip, me ho tesir evel va diveza fin, me ho trugareca evel va mad-oberour perpetuel, me hoc’h invoq evit ma diffennêr souveren. Va Doue, plijet gueneoc’h ma regli dre ho furnez, ma gouarn dre ho justiç, ma c’honsoli dre ho trugarez ha ma froteji dre ho puissanç. Consacri a ran deoc’h va sonjesonou, va c’homsou, va actionou ha va souffrançou evit pelloc’h ma sonjin enoc’h, ma comsin ac’hanoc’h, ma rin diouzoc’h ha ma souffrin evidoc’h. Va Doue, me a fell d’in ar pez a fell deoc’h, abalamour ma fell deoc’h, evel ma fell deoc’h hac en quement ha ma fell deoc’h. Me ho ped da sclerât va entendamant, da doma va volontez, da burifia va c’horf ha da santifia va ene. Va Doue, roït d’in couraij da satisfia dec’h evit va fec’hejou tremenet, da zrec’hi va zentationou da zonet, da gorrija va goall inclinationou ha da bratica ar vertuziou pere a so convenabl d’in. Carguit va c’halon a anaoudeguez vad evit ho madelez, a gassoni evit va defautou, a garantez evit va nessa, hac a zisprijanç evit ar bed. Grit d’in, va Doue, caout memor d’en em soumeti abalamour deoc’h d’ar re ho deveus da c’hourc’hemen d’in, da veza charitabl en andret ar re ma em eus da c’hourc’hemen dezo ha da veza prest da bardoni d’ar re a so control d’in. Va sicourit da drec’hi ar plijadur dre ar vortification, an avarisdet dre an alusen, ar goler dre an douçder hac an diegui pe an degout dre an devotion. Va Doue, ma rentit prudant er pez a antreprenin, courajus en danjerou, patiant er gontroliezou hac humbl en issuou mad. Grit ma vezin attantif em pedennou, moderet en repasiou, fidel d’am deveriou ha ferm em resolutionou mad. Va Doue, grit ma anavezint peguer bian eo an douar, peguer bras eo an eê, peguer ber eo an amser ha pegueit eo an eternite. Grit ma en em breparin d’ar maro, ma em bezo aon rac ho parn, ma evitin an ifern ha ma obtenin ar barados. Dre ar meritou eus ho Map unic hon Autrou Jesus-Christ. Amen.
# Oræson evit obteni ur maro mad ha santel

| ◄ Peden evit en em brepari d’ar maro | Oræson evit obteni ur maro mad ha santel | Oræson universel evit goulen ar pez a so requis ► |
Oc’h agonisa hac o vervel, evit obteni un agoni eürus hac ur maro santel. An Oræson-ma a ve mad da lavaret dirac un den en he amser diveza.
VA Salver benniguet J.-C. crucifiet, me ho supli dre ar garantez infinit hoc’h eus evit silvidiguez ar bec’herien paour, dre ho passion galet hac hoc’h agoni truezus, dre hoc’h oll goad pehini hoc’h eus squillet evidomp, dre ar recommandation a resoc’h eus hoc’h ene santel da Zoue ho tad, dre an diveza cri a resoc’h abarz mervel, dre a[r] sachaden diveza pehini a resoc’h o tremen, ha dre ar maro pehini oe an accomplissamant eus hon redamtion ; ma plijo gueneoc’h caout truez ouzin brema hac en amser va fassion, pa vezin em agoni, ha receo va ene ivez etre ho taouarn hac etre an divrec’h eus ho trugarez en heur va maro. Amen.
# Er Gohann

| ◄ En Durhunel | Er Gohann | Bleu milén me Mestrér ► |
# Er Hoaris

| ◄ Merhèr el Ludu | Er Hoaris | Sul el Loré  ► |
ER Hoaris e zou un amzér santel a huéh-suhun ha hantér, instituét dré en Apostolèt eid inourein er yun a zeu-uguênt-dé hac a zeu-uguênt-noz e ras Jesus-Chrouist én deserh hemb daibrein nac ivèt, hac eit payein de Zoué en deaug ag er blæ, en ur gonsacrein d’er bénigèn en eu-uguênt-dé-ze, péré e ra pe-dost en decvèt parti ag er blæ. En amzér santel-ze e zou, revè S. Paul, déieu a salvedigueah, dré ma fourniss d’er Grechénion secourieu puissant eit tènnein ar nehai misericord en Eutru-Doué, hac eit hum santefiein. Rac, 1.° nezè en hum ali assambl en ol Fidelèt dré er memb exerciceu a bénigèn. 2.° En Iiis e bèd én ur fæçon spécial eit conversion er béherion hac eit perseverance en dud just. 3.° Er Perdegueu hac en instructioneu e vai stanquoh. 4.° Er yun, èl ma lar er Préface ag en Overèn, dré ma hoanna er horv, e arrest en nærh ag er goal inclinationeu, e sàu en isprit trema Doué, hac hur secour de zoug ar-n’amb hun hunan ur victoër e véritou demb ur recompance éternel. (Leinet er Figur XV ag en Testamand nehué).
Eit tremén erhad er Hoaris, hum laqueit é cource ér stad vad eit ma vou profittabl eid-oh hou yuneu hac ævreu mat : rac n’hou pehai méritt er bet dirac Doué doh ou gobér ér stad a béhet marvel. (Conzét-è ér bempèt Gourhæmèn ag er yun ag er Hoaris). Yunet a guemènt ma vou possibl deoh. Mæs ne gredet quet é ma erhoalh teoh yun a vouéd hemb quin : rac n’en dai quet hou pêg é hunan en dès péhet ; ne faut quet enta ma vou é hunan punissét. Doué hac en Ilis é oulèn gueneoh ur yun general ; de larèt-è, ma cassiehait ol hou squêndeu, hou teulagad, hou tead, hou tiscoharn, hou coust ; ma rehait brizél d’hou c’oal deicheu ; ma hum virehait doh er plijadurieu, ne laran quet hemb quin er-ré dihuènnét ha dangérus, mæs memb er ré permettét hac e eèllét de ziover. Peèlleit doh er hompagnoneaheu ; hum occupet dalh-mat ; hum dènnet a costé eit boutdeoh hou ç’hunan ; reit alézon revè hou comodité ; pedet liæssoh ha hirroh eid en ordinær ; anfin yunet a guemènt-tra e eèllehait ; visitet er-ré clan hac er brisonnerion, laqueit reihtæt én hou coustiance, &c. Profittet ag er Hoaris eit hum breparein d’obér de Basq ur Govezion hac ur Gommunion vat, eit ma heèllehait bout lodêq ér joé a Resurrection Jesus-Chrouist, arlerh bout bet lodêq ér bénigèn en dès pratiquét aveid-omb durand é vuhé. En dout yunét a vouéd durand er Hoaris n’en dai quet un dra quer mêlabl, é-mé un Tad santel ag en Ilis : rac er Hoaris ur uéh tremènét, er yun-ze e dremén ehue guet-t’ou. Gùel vehai enta ma heèlleheoh larét én achémand ag en amzér santel-ze : Ne mès quet yunét tout er Hoaris ; mæs me mès reparét en domage em boai groeit d’em Nessan én é inour, pé én é zanné ; me mès pardonnét d’em enemisèt ; teichét oèn a guênt de douyèt, de golèrein, de oal-gonz, de veàuein, de baillardein... ha guet græce Doué, me mès torrét ol me vinceu. Preciussæd ur yun-è hennéh ! En amzér a Goaris e dreménou ; mæs er fréh hac er méritt ag er sort yunèu-ze ne dreméneint quet guet-t’ou.
# Er Peskour ag en Etel

| ◄ D’em buhé | Er Peskour ag en Etel | Rom ► |
* Jojeb er Hor, peskour ag en Etel,
* Eit mont d’er mor a stalé é rudeu.
* Kaër-oé ’n amzér ha bràuik en ahuel ;
* Vil-oé neoah, vil bras en houlenneu. (bis.)
* — Ah ! chom ér ghér, a laré d’hé fried
* Er gheih Jannik, chom bet arhoah ahoel !
* Eid on hineah ne vo ket a gousket ;
* Creinein a ran ne sàué goal-ahuel. (bis.)
* — Na peès ket eun, ké ghet ha vugalé :
* Red-é, Jannik, red-é d’ein ou mâghein.
* Pedet eid on, pedet en Eutru Doué,
* Ha droug erbet ne zigouéhou ghet-n-ein ! (bis.)
* — Oueit-é ér maez, oueit trema er Guervér,
* Goudé cuh-heol, Jojeb er heih peskour !
* Seuel a ra é bèr er goal-amzér !
* Penaus, allas ! é arzo doh er mour ? (bis.)
* Er gheih Jannik a oé chomet ar sàu,
* Hi hunan gaér ar gornik hé hulèd.
* Pedet hi doé, hi a bedé attàu ;
* Larèt hi doé dèk gùéh hé chapelèd. (bis.)
* Péh un taul glan a drezas hé halon
* A pe sàuas er mor é voéh eahus !
* — « Men Doué, ’mé-hi, ô men Doué, salvet-eon !
* « Me Jojeb peur ! salvet-ean, me Jesus ! (bis.)
* « Ah ! keméret, mar karet, mem buhé :
* « Ar-n-an kentoh sco marv, ah ! sco aben !
* « Goarnet ou zad, men Doué, d’em bugalé ;
* « De falh er marv me ra ghet joé me fen !
* — « Ar hou teulin, deit bean, mem bugalé !
* « Doh me hani joéntet hou poéhigheu !
* « Pedamb kevret, pedamh en Eutru Doué !
* « Er vugalé, Doué prepet ou cheleu ! (bis.)
* er vugalé.
* « Jesus, men Doué, hui zo ol ghelloudek ;
* « Ghellein a ret salvein buhé hun tad !
* « É creis er mor hag é creis er herrek,
* « Ah ! goarnet-ean, goarnet-ean, Doué ker mad !
* er vam.
* « Gùérhiès santel, Gùérhiès ken truhéus,
* « Hui zo bet mam, hui a hanèu men gloès !
* « Eid ur gheih vam, pedet hou mab Jesus !
* « Hou mab dalbéh hou cheleu, ô Gùérhiès. (bis.)
* er vugalé.
* « Mam er Huérhiès, Intron santès Anna,
* « D’er Vretonnèd, hui a zo mam ehué ;
* « Hun tad hou kâr, eit hou pedet enta !
* « Eit hou pedet, salvet-vo é vuhé ! (bis.)
* « Er rô a ramb de monnet d’hou chapel,
* « Ghet hur mam beur hag hun tad, diarhein,
* « Hemb larèt ghir, ar yun ha digabel ;
* « Tro er chapel a remb ar hun deulin. » (bis.)
* — Tra burhudus ! er goal-amzér a dàu !
* Er heih peskour ne gol ket é vuhé !
* — Én trebilleu, pedamb er Sænt attàu ;
* Sàuamb attàu hur halon trema Doué ! (bis.)
# Er Hroèdurig hag é vam

| ◄ Ar Bugelig hag e vam | An Tasmant  ► |
ER HROÈDURIG HAG É VAM
GIZ GUÉNED
En intanvéz e lak Iannig Reih én é gavel, kousket mik ; Er hanpen inou get predér, E hra dehou ur bok tinér,
Ha, chuéh get hé déùeh labour, En hum ra bean d’er kousked flour Hemb ankoéhat ur pen peden Èl ma jauj doh pep guir gristen.
En trenoz, a pe zihuné, É oé deit de vout splann en dé ; Eit hé mabig hé hetan sel… Sioah ! gouliù é er havel !
— Doué, me mab ! — e hirvoudas hi Hantér vouget get ’n ankin kri ; Hantér vouget get ’n ankin kri, Ha hi furj pep korn ag en ti ;
Ne oé ket inou ! nag ér porh, Ne oé ket eùé él lïorh ; Chetu hi, get lean ha garmeu, É klah Iannig dré er parkeu.
Tostik d’ur puns don é spurmant Botigeu koed hé inosant ; Haneh zou dehi ur glahar Ken e goéh semblet ar en doar !
Pen dé divatet, ér memb léh, Iannig zou étré hé divréh, Dar én é zeulegadigeu Èl gloéh ar er glazig é bleu.
Ha hi kentéh e zeuhliné : — M’hou trugèréka, o men Doué ! M’hou trugèréka, o men Doué ! — N’hel ket laret kin, get er joé.
Er vam ér fin en des laret D’hé mab én hé barlen kuhet : — Bremen, peurkeh Iannig, deviz Petra zou digoehet genis.
— Hama, hum gavet e oen pel Forh añnéet é me havel, Ha de bourmén me saù plarik Get eun ag ha lihun, mammig.
Drest me fen en hiaul ligernus, Tro-ha-tro kan éned joéius ; Me ridé ’mesk géaut er pradeu É chèr er haeran bokèdeu.
Un dornad mat em boé cherret Pen don tost d’er puns digoehet ; Ha mé e grap ar er vardel, E stou ’n diabarh, hag e sel.
Me huél get plijadur abarh Ur hroèdur koent ’hra d’ein minhoarh Ha mé get men dorn er galùé De zont de hoari genein mé ;
Mes ean e huign d’ein, é hratat E vehen tost dehou deit mat ; Prest kaer e oen d’hobér el lam, P’em boé kleùet te voéh, me mam ;
Te voéh ém halon é harmein : « Doué, me mab ! » Hag é ta skont d’ein ; Me lausk de goéh er bokèdi Ar er pautr, ne huélan ket mui ;
Ha devad ous bean me ridé, Hemb chonj ém boteu koed azé ! Pe oen get en dorgen é vont Me dro me fen, m’ ha kuél anont
É tal er puns-men é kousket ; Ha me za éndro d’ha kavet ; D’ha tihun, me sailh doh te houg… Mam, lar d’ein : ha me zou bet drouk ?
— Keh Iann, n’hellan ket te noézein, Deustou d’er boen e hes groeit d’ein ! Hemb bout drouk, té ne oés ket fur É ankoat n’ous meit ur hroèdur ;
E ankoat n’ous meit ur hroèdur, Ur pautrig dihun, a dra sur ; Bout ma kerh bremen hemb lïam, En des dobér ’ali é vam !
Pautr er puns, ha kalùé d’inou, E chonjés, de hoari getou Ne oé meit te esked lorbour, ’N dehé te véet hemb rekour.
Mem boéh distérik, dré hrès Doué Zou deit de gours betag ous té D’ha talhein ar en toul blaouah… Pe chonjan, é skrijan get eah !
Doué, me mab ! mar bes un dro ’ral Douget arré d’hobér er fal, Rezei er garm sé de zason Aberh te vam, én ha galon ! —
# Er Pantecoust

| ◄ Rieu Asçansion | Er Pantecoust | Sul en Drindèd  ► |
ER guir Pantecoust e senéfi hantér-hanvèt-dé. Er Gouïl-ze e oai considérét bras él Lezèn ancién, rac ma hoai én hantér-hantvèt-dé goudé delivrance er Juivèt ag en Egypt, e ras dehai en Eutru-Doué é Lezèn ar er Manné-Sinaï, hac én de-ce é hoffrènt ehue de Zoué er primidi ag er blæad nehué. Er Grechénion e inour Gouïl er Pantecoust guet ul Lid paud caërroh ; rac én dé-ce é tisquênnas er Speret-Santel ar en Apostolèt, eit merchein én ou halon hac é calon er Fidelèt, el Lezèn a garanté en dès siêllét Jesus-Chrouist guet é Oaid. En dé-ce é ma bet offrét ehue de Zoué er hettan fréh a æst spirituel en Apostolèt ; rac tri-mil ag er Juivèt e hum gonvertissas ér hettan Perdêg e ras S. Pierr. A oudé en Asçansion en Apostolèt guet er Uériès ha Disciplèt-aral e oai hum dènnét é Jerusalem én un ti a costé, hac inou é treménènt en amzér én Oræzon. Ardro nau-ær de vitin ind e gleuas ur brud èl pe vehai bet ag un taul ahuel ; parissein e ras quentéh èl teadeu-tan ar bèn peb-unan a nehai, hac én un taul ind e zas de vout tud nehué lén a furnès, a sclærdér, a grèd hac a gourage. (Leinet er Figur LXIII ag en Testamand nehué).
Eid antréein é santimanteu hur Mam santel en Ilis, considéret é hinouramb en dé-ce en achémand a ol Misterieu Jesus-Chrouist hac en accomplissemand ag é labour. Adoret er Speret-Santel, ha pedet èan d’obér én-ah er pèh en dès groeit én Apostolèt ; de larèt-è, de scrihue donn én hou calon Lezèn Jesus-Chrouist, ha de rein deoh er græce d’hé harein ha d’hé fratiquein : goulènnet é spécial er seih-Donæzon, péré-zou : 1.° dougeancè Doué ; 2.° en devotion ; 3.° er sciance ; 4.° en nærh ; 5.° er gonseill ; 6° en antandemant ; 7.° en avis-mat. Laqueit reihtæt én hou ç’affærieu eit ma heèllehait hum gavouét devod-mat ha tranquil én Ilis ardro er hource ma tisquênnas guharal er Speret-Santel ar en Apostolèt.
# Er Goukou

| ◄ Er Vuguléz | Er Goukou | En Durhunel ► |
# Er Moussik bihan

| ◄ Chonjeu ur Vam | Er Moussik bihan | Kenavo d’em bro ► |
* Me mam liès ha me ferson
* En dès bet lavaret d’ein
* Hou pedein a greis me halon,
* Ha de noz ha de vitin.
* Cheleuet-mé, Gùérhiès santel,
* Eit mam en hou keméran :
* Ur sellik hemb kin, ya ur sèl
* Ar er peur Moussik bihan.
* Er poussinèd a pe vrassant
* A ya ér méz ag ou néh ;
* De ghetan, ghet eun é neijant ;
* Hou mam ou farra a gouéh.
* Pêl-é me mam, Gùérhiès santel ;
* Eit mam en hou keméran :
* Ur sellik hemb kin, ya ur sèl
* Ar er peur Moussik bihan.
* Pe mès bet laret kenavo
* D’em mam beur ar er hosté :
* Pegours, mé-hi, é tei én dro ?
* Ha me mam beur a ouilé.
* Séhet hé dar, Gùérhiès santel,
* Hé foén zo me foén vrassan :
* Ur sellik hemb kin, ya ur sèl
* Ar mam er Moussik bihan.
* Me hoérik vad, me hoér Anna,
* A yei d’en ilis bamdé
* Eid hou pedein, Intron Varia,
* Eit me zad, eid on ehué.
* Cheleuet-hi, Gùérhiès santel,
* N’en dès ket kaëroh inean :
* Ur sellik hemb kin, ya ur sèl
* Ar hoér er Moussik bihan.
* Pe yemb eit larèt hur pater
* Hun deuigheu d’hou chapel,
* Me hoér a laré : sell, mem brér,
* Tablen er Huérhiès santel :
* Hi a hoarh doh-emb ghet truhé !
* — É omb én ouaid tinerran : —
* Sellet-mé, ha mem brér ehué,
* Er heih peur Moussik bihan !
* Én hou tablen, ô Gùérhiès gaër !
* É huélér hou mab Jesus
* Ar hou tivréh, crouédur distér,
* Ker mad, ker karantéus !
* Nitra ne hell hou Mab nahein
* D’oh-hui zo Rouannès en nean ;
* Hui a hell enta goarantein
* Er heih peur Moussik bihan.
* Me mam a laré d’ein liès :
* Er mestr a bep tra é Doué ;
* Mæs Jesus zo mab er Huérhiès,
* Petra ne hell mam ur Roué ?
* Dihuennet-mé, Gùérhiès santel,
* Eit mam en hou keméran :
* Ur sellik hemb kin, ya ur sèl
* Ar er peur Moussik bihan.
* Hul lestr ar gain en houlenneu
* A neij avel er guignel
* É creis en aibr : é houilieu
* A zo avel divaskel.
* Doh droug, goarnet-ni, Mam santel,
* Pe gorn er mor eahussan ;
* Keméret idan hou mantel
* Lestr er peur Moussik bihan.
* Pe sàu boketteu, er guignel
* A zistro ghet kalz a joé
* D’hé bro ketan, ag ur vro pel :
* Eit-hi péh ul lehuiné !
* Ah ! bro erbet n’en dé ker kaër
* Èl er vroïk a gâran !
* É ma, prepet é vo ér ghér
* Kalon er Moussik bihan.